KOMISSION ASETUS (EY) N:o 297/96, annettu 16 päivänä helmikuuta 1996, lopullisten viitemäärien vahvistamisesta soijapapujen, rapsin- tai rypsin- ja auringonkukansiementen tuottajille markkinointivuodeksi 1995/96



Virallinen lehti nro L 039 , 17/02/1996 s. 0009 - 0017



KOMISSION ASETUS (EY) N:o 297/96, annettu 16 päivänä helmikuuta 1996, lopullisten viitemäärien vahvistamisesta soijapapujen, rapsin- tai rypsin- ja auringonkukansiementen tuottajille markkinointivuodeksi 1995/96 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 2989/95 (2), ja erityisesti sen 12 artiklan, sekä katsoo, että asetuksen (ETY) N:o 1765/92 5 artiklan 1 kohdan d alakohdassa säädetään, että komissio laskee todettuun öljysiementen viitehintaan perustuvan lopullisen alueellisen viitemäärän korvaamalla ennakoidun viitehinnan todetulla viitehinnalla; komissio on määritellyt todetun viitehinnan käyttämällä komission asetuksen (EY) N:o 3405/93 (3) mukaisesti toimitettuja tietoja, asetuksen (ETY) N:o 1765/92 5 artiklan 1 kohdan f alakohdassa tarkoitettu pinta-ala, josta maksetaan öljykasveille tarkoitettua korvausta, ei ylitä taattua enimmäispinta-alaa 2 artiklan 6 kohdan soveltamisen jälkeen; asetuksen (ETY) N:o 1765/92 5 artiklan 1 kohdan f alakohdan mukaisesti ei ole syytä vähentää lopullisia alueellisia viitemääriä, komission asetuksen (EY) N:o 2715/94 (4), sellaisena kuin se on viimeksi muutettuna asetuksella (EY) N:o 1799/95 (5), 2 artiklassa vahvistettua Ranskan "kastellulla alalla" viljeltävän soijan enimmäismäärää ei ole ylitetty; asetuksen (ETY) N:o 1765/92 3 artiklan 1 kohdan kuudennen alakohdan ensimmäisen virkkeen mukaan lopullisia alueellisia viitemääriä ei ole syytä tarkistaa, taattu enimmäispinta-ala ei ole ylittynyt markkinointivuonna 1995/96; komissio on päättänyt asetuksen (ETY) N:o 1765/92 5 artiklan 1 kohdan h alakohdan mukaisesti olla soveltamatta markkinointivuonna 1994/95 sovellettuja vähennyksiä kyseisenä markkinointivuonna, komission asetuksen (EY) N:o 240/95 (6) 3 artiklan mukaisesti tietyt tuottajat ovat saaneet ennakoituun alueelliseen viitemäärään perustuvaa ennakkomaksua ennen kuin komissio on vahvistanut markkinointivuoden 1995/96 ennakoidut alueelliset viitemäärät komission asetuksen (EY) N:o 1747/95 (7) 1 artiklan 2 kohdan mukaisesti; kaikki muut tuottajat ovat saaneet ennakkomaksua, jonka määrä on vahvistettu asetuksen (EY) N:o 1747/95 2 artiklassa, neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetun komission asetuksen (ETY) N:o 2294/92 (8), sellaisena kuin se on viimeksi muutettuna asetuksella (EY) N:o 2989/95 (9) 8 artiklan 1 kohdassa säädetään, että kaikkien kyseisten markkinointivuoden aikana maksettujen korvausten maksamisessa käytettävä maatalouden muuntokurssi on kyseisen markkinointivuoden ensimmäisenä päivänä voimassa oleva kurssi, ja viljan, rasvojen ja kuivarehun yhteinen hallintokomitea ei ole antanut lausuntoa puheenjohtajansa antamassa määräajassa, ON ANTANUT TÄMÄN ASETUKSEN: 1 artikla 1. Liitteessä I esitetään tiivistetty selitys asetuksen (ETY) N:o 1765/92 5 artiklan 3 kohdassa tarkoitettujen lopullisten alueellisten viitemäärien laskemisesta. 2. Lopulliset alueelliset viitemäärät markkinointivuodeksi 1995/96 esitetään liitteessä II. 3. Asetuksen (ETY) N:o 1765/92 11 artiklan 4 kohdassa tarkoitettujen öljysiementen tuottajille maksettavaa jäännösmaksua laskiessaan toimivaltainen viranomainen ottaa huomioon: a) kaikki tuottajan korvaukseen oikeutettuun pinta-alaan tehtävät vähennykset ja jäännösmaksun tason b) asetuksen (EY) N:o 240/95 3 artiklan tai asetuksen (EY) N:o 1747/95 2 artiklan mukaisesti maksetut ennakkomaksut. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 312, 23.12.1995, s. 5 (3) EYVL N:o L 310, 14.12.1993, s. 10 (4) EYVL N:o L 288, 9.11.1994, s. 11 (5) EYVL N:o L 174, 26.7.1995, s. 22 (6) EYVL N:o L 29, 8.2.1995, s. 2 (7) EYVL N:o L 169, 19.7.1995, s. 6 (8) EYVL N:o L 221, 6.8.1992, s. 22 (9) EYVL N:o L 312, 23.12.1995, s. 5 LIITE I TIIVISTETTY SELITYS LOPULLISTEN ALUEELLISTEN VIITEMÄÄRIEN LASKEMISESTA ÖLJYSIEMENTEN TUOTTAJILLE MARKKINOINTIVUODEKSI 1995/96 Tuen tarkistaminen asetuksen (ETY) N:o 1765/92 5 artiklan 1 kohdan d alakohdan mukaisesti Lopulliset alueelliset viitemäärät 1. Markkinointivuoden 1995/96 aikana markkinoilla havaittua keskihintaa edustavaksi öljysiementen todetuksi viitehinnaksi arvioidaan 222,268 ecua tonnilta. Tämä todettu viitehinta on laskettu jäsenvaltioiden asetuksen (EY) N:o 3405/93 säännösten mukaisesti tiedoksi antamien tarjousten ja hintojen mukaan. 2. Todetun viitehinnan taso on sellainen, että on tarpeen vähentää öljysiementen tuottajille asetuksen (ETY) N:o 1765/92 5 artiklaa sovellettaessa maksettujen jäännösmaksujen ennakoitua tasoa 4 prosenttia. Lopulliset alueelliset viitemäärät vahvistetaan 4 prosenttia alemmalle tasolle kuin asetuksella (EY) N:o 1747/95 vahvistetut ennakoidut alueelliset viitemäärät. LIITE II >TAULUKON PAIKKA>